אייפון XR

אייפון XR (באנגלית: iPhone XR; האות X נהגית כ"עשר") הוא טלפון חכם בעל מסך מגע מסוג אייפון של חברת אפל, המהווה את דור ההמשך לאייפון SE ואייפון 5C המוזלים, ומבוסס על מכשיר האייפון XS. זהו הדור ה-12 של מכשירי האייפון. המכשיר הוכרז ב-12 בספטמבר 2018, לצד מכשירי האייפון XS והאייפון XS מקס בתיאטרון סטיב ג'ובס באפל פארק שבקופרטינו, על ידי מנכ"ל החברה, טים קוק. הוא שוחרר רשמית ב-26 באוקטובר 2018. בישראל הגיע המכשיר לחנויות ב-1 בנובמבר. כתוצאה מהכרזת האייפון 11, מחירי ה-XR צנחו במאות שקלים. הייתה זו ירידת המחירים הגבוהה ביותר של אפל מאז האייפון הראשון. המכשיר מצויד במסך LCD בגודל 6.1 אינץ' והוא המכשיר הזול ביותר בסדרת האייפון X, עם מחיר התחלתי של 749$ בארצות הברית ו-849€ באירופה (לדגם ה־64 ג'יגה-בייט). הוא כולל את אותו מעבד של האייפון XS וה-XS מקס, מערכת השבבים A12 Bionic שנבנתה בארכיטקטורת 7 ננומטר, אשר אפל טוענת שהוא "השבב החזק ביותר" במכשיר סלולרי אי פעם. המכשיר זמין בשישה צבעים: שחור, לבן, כחול, צהוב, קורל (גוון של כתום), ואדום, שאחוזים מקנייתו מוענקים כתרומה לעמותה "Prodouct Red" למלחמה באיידס. אייפון XR הוא מכשיר האייפון השני שנמכר בצבעים צהוב וכחול, אחרי אייפון 5C. עיצובו של האייפון XR דומה לאייפון X. עם זאת, יש לו קצוות גדולים יותר, הוא עשוי אלומיניום והוא זמין במגוון רחב יותר של צבעים. בדומה לכל מכשירי ה-X של אייפון, אייפון XR מגיע עם חזית שחורה. לאייפון XR חומרה דומה לזו של ה-XS, אך מספר תכונות הוסרו כדי להפחית את המחיר. במקום ה-3D Touch, אייפון XR מגיע עם טכנולוגיית Haptic Touch שבה המשתמש לוחץ זמן רב עד שהוא מרגיש רטט של מנוע טפטי. המכשיר מצויד במסך LCD המכונה Liquid Retina במקום מסך OLED שנמצא בשימוש במכשירי האייפון X,‏ XS ו-XS Max. תצוגת המכשיר היא ברזולוציית 1792×828 בצפיפות 326 PPI לעומת 458 PPI במכשירי X אחרים. יחס המסך לגוף של האייפון XR הוא 79.3%, הרבה יותר גבוה מאשר 67.6% שבאייפון 8 פלוס, לדוגמה, אבל עדיין נמוך יותר מאשר רוב הטלפונים האחרים בקטגוריית המחיר שלו. בניגוד למכשירים האחרים בסדרת X של אייפון, האייפון XR כולל מצלמה בודדת בגבו, אך עם זאת, היא מציעה מפרט דומה לאלה של המצלמות האחוריות באייפון XS ו-XS Max. בניגוד לאייפון XS, האייפון XR לא מגיע עם זום אופטי. העמידות למים של ה־XR נמוכה בקצת מזו של האייפון XS – עם ה־XR ניתן לצלול עד מטר אחד מתחת לפני המים במשך חצי שעה לעומת ה־XS שמציע צלילה של עד שני מטר מתחת למים במשך חצי שעה. ערך מורחב – IOS 12 האייפון XR מגיע עם iOS 12 שכבר מותקנת במכשיר. iOS 12 שוחררה רשמית בתאריך 17 בספטמבר 2018. האייפון XR משווק בשלושה נפחי אחסון: 64 ג'יגה-בייט, 128 ג'יגה-בייט ו־256 ג'יגה-בייט. שיווק המכשיר החל ב-26 באוקטובר 2018 ברחבי העולם, וב-1 בנובמבר החל להיות משווק בישראל. אייפון XS אייפון X מדיה וקבצים בנושא אייפון XR בוויקישיתוף אתר האינטרנט הרשמי של אייפון XR Introducing iPhone XR, בערוץ היוטיוב של אפל עומר כביר, אייפון XR: גם מוזל, גם פרימיום וגם תיקון טעות, באתר כלכליסט, 13 בספטמבר 2018 רונן מנדזיצקי, הוכרז: Apple iPhone Xr – עם מסך 6.1 אינץ’ ועיצוב חדש וצבעוני, באתר גאדג'טי, ‏12 בספטמבר 2018 אביחי אליהו, ויש גם דגם מוזל: iPhone XR עם מסך 6.1 אינץ' ושלל צבעים, באתר TGspot, ‏12 בספטמבר 2018 אושרית גן-אל, ‏אפל חשפה את האייפון הגדול והיקר ביותר אי-פעם, באתר גלובס, 12 בספטמבר 2018 "iPhone XR: 6 Colors, Face ID, 'Liquid Retina' Display - Pre-order Oct. 19" (באנגלית). נבדק ב-2018-10-10. מיכל רז-חיימוביץ', ‏התחלתם לחסוך? מחירי האייפון החדש בישראל נחשפים, באתר גלובס, 11 בספטמבר 2019 "iPhone XS vs. iPhone XR: Design, Tech Specs, and Price Comparison" (באנגלית). נבדק ב-2018-10-10. "Bezel-less Phone Comparison: Seeking the Highest Screen-to-Body Ratio | Digital Trends". Digital Trends (באנגלית אמריקאית). 2018-10-06. נבדק ב-2018-10-10. "Apple is releasing its brand new iPhone software. Here's what it's like". The Independent (באנגלית בריטית). נבדק ב-2018-10-10. "iOS 12: new features and the iOS 12.1 release date". TechRadar (באנגלית). נבדק ב-2018-10-10.